በዩኒቨርሲቲዎች አለመረጋጋቱን ለመፍታት ጥረት እየተደረገ ቢሆንም ከአቅም በላይ የሆኑ ድርጊቶች መኖራቸው ታውቋል፡፡
ከሰሞኑ ግጭት በተነሳባቸው ዩኒቨርሲቲዎች የሚገኙ ተማሪዎች ውይይቶች ቢደረጉም ስጋቶች አለመቀረፋቸውን ለአብመድ በስልክ አስታውቀዋል፡፡ ዩኒቨርሲቲዎቹ ችግሩን ለመፍታት ጥረት እያደረጉ ቢሆንም የተማሪዎቹን ስጋት በሚቀርፍ ደረጃ መፍትሔ አለመስጠታቸውን ነው የነገሩን፡፡
የፀጥታ ችግር ባለባቸው ዩኒቨርሲቲዎች ላይ የመከላከያ ሠራዊትን ጨምሮ የፀጥታ አካላት ገብተው እንዲያረጋጉ መደረጉ ታውቋል፤ ሆኖም ግን የፀጥታ አካላት በየዶርሙ መጠበቅ ስለማይችሉ ስጋት ውስጥ ነን በሚል ተማሪዎቹ ወደ ቤተሰቦቻቸው ለተወሰነ ጊዜ እንዲሄዱ እንዲፈቀድላቸው ዩኒቨርሲቲዎችን ጠይቀዋል።ዩኒቨርሲቲዎቹ ደግሞ ሁኔታዎች በቁጥጥር ሥር የዋሉ በመሆናቸውና ተማሪዎቹ ያለአግባብ የትምህርት ጊዜ ማባከን የሌለባቸው መሆኑን በማመላከት ተማሪዎቹ እንዲሄዱ አልፈቀዱም፡፡